recursal/SuperWikiNEXT-32B huggingface dataset:
**பூட்ஸ்டிராப் (Bootstrap)**  என்பது இணையதளங்கள், இணையவழிப் பயன்பாடுகள் ஆகியவற்றில் பயன்படுத்தக் கூடிய இலவச கருவிகளின் தொகுப்பு. இவை எச்.டி.எம்.எல், சி. எஸ். எஸ் ஆகியவற்றைச் சார்ந்து இயங்கக் கூடிய வடிவமைப்பு வார்ப்புருக்களாகும். இவற்றைக் கொண்டு வலைத்தளங்களில் பல வசதிகளைப் பயன்படுத்தலாம். இதைப் பயன்படுத்தினால், பயனரின் கருவிக்கேற்ப வலைத்தளங்களின் வடிவமைப்பு மாறி, எடுப்பான தோற்றம் தரும் என்பது குறிப்பிடத்தக்கது. இதனை டுவிட்டர் நிறுவனம் வெளியிட்டது.

இதுவே கிட்ஹப் தளத்தில் பரவலான திட்டம்.. நாசாவின் இணையதளத்திலும் இது பயன்படுத்தப்பட்டுள்ளது.

வரலாறு
------

இணையதளங்களில் கருவிகள் வெவ்வேறாக இருந்தமையால் சிக்கல் எழுந்தது. இதற்கான தீர்வுகாண, டுவிட்டரில் பணியாற்றிய மார்க் ஓட்டோ, ஜேக்கப் தார்ன்டன் ஆகியோர் பூட்ஸ்டிராப் என்னும் கருவியை வடிவமைத்தனர்.

வசதிகள்
-------

பூட்ஸ்டிராப், எச்.டி.எம்.எல் 5, சி.எஸ்.எஸ் 3 ஆகியவற்றுடன் இயங்காது.
பெரும்பாலான வலை உலாவிகளில் இயங்கும் வண்ணம் வடிவமைக்கப்பட்டுள்ளது. இதனை இதன் தளத்தில் இருந்து இலவ்சமாக பதிவிறக்கி, உங்கள் கணினியில் பயன்படுத்தலாம்.

இது 2.0 என்ற பதிப்பில் வெளியானது. இது கட்டற்ற மென்பொருள் என்பதால், விரும்பும் யாவரும் இதன் வளர்ச்சியில் பங்களிக்கலாம். இதன் ஆவணங்கள் பல மொழிகளில் மொழிபெயர்க்கப்பட்டுள்ளன.

மேலும் காண்க
------------

* சி.எஸ்.எஸ்
* எச்.டி.எம்.எல்
* ஜாவாஸ்கிரிப்ட்
* ஜெகுவெரி

சான்றுகள்
---------

1. ↑  Bootstrap 3.0.2 released
2. ↑  "GitHub: Search Stars>1". 5 October 2013 அன்று பார்க்கப்பட்டது.
3. ↑  "NASA - Spot The Station". 2012-11-06. 2013-08-24 அன்று மூலம் பரணிடப்பட்டது. 2013-11-22 அன்று பார்க்கப்பட்டது.
4. ↑  "MSNBC - Breaking News". 2012-11-06.

இணைப்புகள்
----------

* Bootstrap தளம்
* Bootstrap வலைத்தளம்
**பஜன்லால்**  (Bhajan Lal, இந்தி: भजन लाल) (6 அக்டோபர் 1930 – 3 சூன் 2011) ஓர் இந்திய அரசியல்வாதியும் அரியானா மாநிலத்தில் இருமுறை முதலமைச்சராகப் பணியாற்றியவரும் ஆவார்.

இளமை வாழ்வு
-----------

பஜன்லால் பாக்கித்தானிலுள்ள பஞ்சாபில் பகவல்பூர் மாவட்டத்தில் கோரண்வாலி சிற்றூரில் அக்டோபர் 6, 1930 அன்று பிஷ்னோய் சாதியில் பிறந்தார். தனது அரசியல் வாழ்வை ஆதம்பூர் கிராமப் பஞ்சாயத்தில் "பாஞ்ச்"(உறுப்பினர்) ஆக ஆனது மூலம் துவங்கினார். பின்னர் கிராம பஞ்சாயத்தின் சர்பாஞ்ச் (தலைவர்) ஆகப் பணியாற்றினார்.

இவருக்கு ஜசுமா தேவி என்ற மனைவியும் சந்தர் மோகன், குல்தீப் என இரு மகன்களும் உள்ளனர்.

அரசியல் வாழ்வு
--------------

செல்வாக்கு மிக்க ஜாட்கள் நிறைந்த அரியானா அரசியலில் ஜாட் அல்லாத தலைவராக பிற்படுத்தப்பட்ட வகுப்பினராகிய பஜன்லால் பல சாதனைகளை நிகழ்த்தினார். அரியானா மாநிலத்தின் முதலமைச்சராக முதல்முறை சூன் 28,1979 முதல் சூலை 5, 1985 வரையும் இரண்டாம் முறையாக சூலை 23, 1991 முதல் மே 11, 1996 வரையும் விளங்கினார். ராஜீவ் காந்தியின் அமைச்சரவையில் நடுவண் வேளாண் அமைச்சராகவும். சுற்றுச்சூழல், வனத்துறை அமைச்சராகவும் பணியாற்றி யுள்ளார். அனைத்துத் தரப்பினரும் விரும்பிய மக்கள்தலைவராக விளங்கினார்.

இருபத்து ஐந்து ஆண்டுகளுக்கும் மேலாக காங்கிரசின் அரியானா தலைவராக விளங்கிய பஜன் லாலின் ஆதிக்கம் 1996ஆம் ஆண்டு காங்கிரசு தழுவிய தோல்விக்குப் பிறகு சரியத் தொடங்கியது. 2005ஆம் ஆண்டு காங்கிரசு பெற்ற வெற்றியின்போது ஜாட் தலைவரான பூபேந்தர் சிங் ஹூடா முதலமைச்சர் பதவிக்குத் தேர்ந்தெடுக்கப்பட்டார். இதனை அடுத்து 2007ஆம் ஆண்டு தாம் காங்கிரசிலிருந்து விலகி தனிக்கட்சியை, அரியானா ஜாங்கிட் காங்கிரசு, துவக்குவதாக அறிவித்தார். இதற்கான தூண்டுதலாக அவரது மகன், குல்தீப் பிஷ்னோயை ஒழுக்க நடவடிக்கையாக காங்கிரசு கட்சிநீக்கம் செய்தது அமைந்தது. இவரது புதிய கட்சியில் சந்தர்மோகன், குல்தீப் என்ற இரு மகன்களும் இணைந்தனர்.

### 2009 மக்களவைத் தேர்தல்கள்

பஜன் லால் இசார் மக்களவைத் தொகுதியிலிருந்து மிகப் பெரும் வெற்றி பெற்றார். இந்திய தேசிய லோகதளக் கட்சியின் வேட்பாளர் சம்பத்சிங் தமது தோல்வியையடுத்து 32 ஆண்டுகள் பணியாற்றிய தமது கட்சியிலிருந்து விலகினார்.

இறப்பு
------

பஜன்லால் சூன் 3, 2011 அன்று மாரடைப்பு நோயால் காலமானார்.

மேற்கோள்கள்
-----------

1. ↑  "Bhajan Lal makes a turnaround". *The Hindu*. 6 March 2005. Archived from the original on 19 ஆகஸ்ட் 2010.. பார்த்த நாள்: 3 November 2010.
2. ↑  "Bhajan Plans New Party". *The Times of India*. 14 March 2007.. பார்த்த நாள்: 3 November 2010.

| அரசியல் பதவிகள்
 |
| --- |
| முன்னர்**சௌத்திரி தேவிலால்** | **அரியானா முதலமைச்சர்**1979–1985 | பின்னர்**பன்சி லால்** |
| முன்னர்**ஓம் பிரகாஷ் சௌதாலா** | **அரியானா முதலமைச்சர்**1991–1996 | பின்னர்**பன்சி லால்** |
ஜெனரல் **ரன்ஜன் விஜேரத்ன** (ஏப்ரல் 4, 1931 - மார்ச் 2, 1991) இலங்கையின் அரசுத்தலைவராக இருந்த ரணசிங்க பிரேமதாசாவின் அமைச்சரவையில் 1989 முதல் 1991 வரை வெளிநாட்டமைச்சராகவும், பாதுகாப்பு பிரதி அமைச்சராகவும் பெருந்தோட்டத்துறை அமைச்சராகவும் இருந்தவர்.

தொடக்க வாழ்க்கை
---------------

வல்பொல முதலிகே யோர்ஜ் ஏர்கிலிஸ் விஜேரத்னவுக்கும் ரொசலிண்ட் மரியா செனாநாயக்கவுக்கும் பிறந்த ரஞ்சன் குருத்தலாவை புனித தோமையார் கல்லூரியில் ஆரம்பக் கல்வியையும் கல்கிசை புனித தோமையார் கல்லூரியில் மேல்நிலைப் பள்ளியையும் மேற்கொண்டார். பின்னர் பெருந்தோட்டத்துறையில் அதிகாரியாக இணைந்து பணியாற்றினார். 1978 ஆம் அண்டு விவசாயத்துறை ஆராய்ச்சி அபிவிருத்தி அமைச்சின் செயலாளராக நியமிக்கப்பட்டார். பெருந்தோட்டத்துறைக்குப் பாதுகாப்பை வழங்கும் நோக்கில் அமைக்கப்பட்ட இலங்கை நீள் துப்பாக்கி படையின் லுதினன் கேர்னலாக நியமிக்கப்பட்டார்.

அரசியல் வாழ்க்கை
----------------

1988 ஆம் ஆண்டுஐக்கிய தேசியக் கட்சியின் அவைத்தலைவராக நியமிக்கப்பட்டதை தொடர்ந்து தனது அரச பணிகள் அனைத்திலிருந்தும் விலகினார். பின்னர் அக்கட்சியின் பொதுச்செயலாளராக பணியாற்றினார். 1989 ஆம் ஆண்டு பொதுத்தேர்தலில் வெற்றி பெற்று நாடாளுமன்றம் சென்று பாதுகாப்புப் பிரதி அமைச்சராகப் பணியாற்றினார்.

இறப்பு
------

1991 மார்ச் 2 ஆம் நாள் யாழ்ப்பாண மாவட்டம், அராலியில் விடுதலைப் புலிகள் அமைப்பினர் நடத்திய தூர இருந்து இயக்கும் ஊர்தி வெடிகுண்டின் மூலம் கொலை செய்யப்பட்டார். இதன் போது 13 பொதுமக்கள், 5 அமைச்சு பாதுகாப்பு ஊழியர்கள், அமைச்சர் உட்பட 19 பேர் கொல்லப்பட்டனர்.

லுதினன் கேர்னர் ரஞ்சன் விஜேரத்ன இறப்பின் பின்னர் ஜெனரல் பதவிக்கு உயர்த்தப்பட்டார் மேலும் கொத்தலாவலை பாதுகாப்பு பயிலகம் (தற்போது கொத்தலாவலை பாதுகாப்பு பல்கலைக்கழகம்) சட்டத்துறையில் முனைவர் பட்டத்தை வழங்கியது.

மேற்கோள்கள்
-----------

1. 1 2  Suicide terrorism: a global threat, www.janes.com
2. ↑  "About Late General Ranjan Wijeratne, Ranjan Wijeratne Foundation". 2009-04-29 அன்று மூலம் பரணிடப்பட்டது. 2008-05-17 அன்று பார்க்கப்பட்டது.
3. ↑  Patterns of Global Terrorism: 1991, Asia Overview, Federation of American Scientists
4. ↑  1991: Sri Lankan hardliner among 19 killed in blast

வெளியிணைப்புகள்
---------------

* ரஞ்சன் விஜேரத்ன அமைப்பு பரணிடப்பட்டது 2006-05-05 at the வந்தவழி இயந்திரம்
* ஐக்கிய தேசியக் கட்சி பரணிடப்பட்டது 2008-04-18 at the வந்தவழி இயந்திரம்

| அரசியல் பதவிகள்
 |
| --- |
| முன்னர்**அப்துல் காதர் சாவுல் அமீட்** | **இலங்கை வெளிநாட்டமைச்சர்**1989–1993 | பின்னர்**அப்துல் காதர் சாவுல் அமீட்** |
**பஞ்ச இந்திரியத் தலங்கள்** என்பவை உடலிலுள்ள ஐந்து இந்திரியங்களுக்கு உரிய ஐந்து சிவாலயங்களாகும்.  பஞ்ச இந்திரியங்கள் என்பவை மெய், வாய், கண், மூக்கு, செவி என்னும் ஐந்து உறுப்புகளைக் குறிக்கின்றது.

கோயில்கள்
---------

திருமணிமுத்தாறு ஆற்றின் கரையில் இந்த ஐந்து கோயில்கள் உள்ளன. இக்கோயில்களை ஒரே நாளில் வழிபட நன்மை கிடைக்கும் என்று நம்புகிறார்கள். ஒரே நாளில் வழிபட்டால் அனைந்து பாவங்களும் நீங்கி முக்தி பெறுவார்கள் என்பது நம்பிக்கையாகும். 

பஞ்ச காலத்தில் பீமேஸ்வரரை வழிபட்டால் நல்ல மழை பொழியும் என்பதும் நம்பிக்கையாகும்.

Caption text| வ.எண் | கோயில் | உறுப்பு |
| --- | --- | --- |
| 1 | சேலம் சுகவனேசுவர் கோயில் | கண் |
| 2 | உத்தமசோழபுரம் கரபுரநாதசுவாமி கோயில் | காது |
| 3 | பில்லூர் வீரட்டேஸ்வரர் கோயில் | மூக்கு |
| 4 | மாவுரெட்டி பீமேஸ்வரர் கோயில் | வாய் |
| 5 | நஞ்சை இடையாறு திருவேலீஸ்வரர் கோயில் | உடல் |
|

தலபுராணம்
---------

பஞ்ச பாண்டவர்களின் காலத்தில் அவர்களின் நாட்டில் கடும் பஞ்சம் ஏற்பட்டது. மக்கள் தண்ணீர், உணவு இல்லாமல் பாதிக்கப்பட்டனர். 'வடதிசையில் உள்ள காட்டில் புருசாமிருகம் உள்ளதாகவும், அதனை பிடித்துவந்தால் பஞ்சம் தீரும்' என அசிரிரி கூறியது. 

அதனால் பஞ்ச பாண்டவர்கள் அம்மிருகத்தை பிடித்தனர். அப்போது அம்மிருகம் அவர்களைத் தாக்கியது. திருமணிமுத்தாற்று கரையில் தர்மர் ஒரு லிங்கம் செய்து வழிபடவும் அந்த லிங்கத்தை சுற்றிவந்து வழிபட்டது. இவ்வாறு பஞ்ச பாண்டவர்கள் ஐந்து இடங்களில் லிங்கம் செய்து வழிபட்டனர்.

ஆதாரங்கள்
---------

1. ↑  Correspondent, Vikatan (31 டிச. 2009). "ஆலயம் தேடுவோம்!".. Check date values in: `|date=` (உதவி); External link in `|website=` (உதவி)
2. ↑  "Aanmeegam | Aanmeegam News | Aanmeegam Malar | Aanmeegam Stories | SPIRITUAL Stories | SPIRITUAL News | SPIRITUAL Thoughts". *www.dinamalar.com*.
3. ↑  "Paramathi Bheemeswarar Temple : Paramathi Bheemeswarar Paramathi Bheemeswarar Temple Details | Paramathi Bheemeswarar - Paramathi Velur | Tamilnadu Temple | பரமத்தி பீமேஸ்வரர்". *temple.dinamalar.com*.
**தெம்னே மொழி** அல்லது **திம்னே** எனப்படும் மொழி, சியேரா லியோனி நாட்டில் வாழும் 20 இலட்சம் மக்களால், முதல் மொழியாகப் பேசப்படுகின்றது. இவர்கள் நாட்டின் மக்கள் தொகையில் 30% ஆகும். இவர்களைவிட, இவர்கள் வாழும் பகுதிகளை அண்டி வாழும் மேலும் 15 இலட்சம் பிற மொழியினரும் இம் மொழியைப் பொது மொழியாகப் பேசுகிறார்கள். இது இதன் அயல் மொழிகளுள் ஒன்றான கிசி மொழிக்கு மிக நெருக்கமான உறவுடையது.

இம்மொழி கினியாவில் பேசப்படும் பாகா மொழிகளுடனும், சியேரா லியோனியில் பேசப்படும் செர்புரோ மொழியுடனும் உறவுடையது. தெம்னே பேசுபவர்கள் சியேரா லியோனியின் வடக்கு மாகாணத்திலும், மேற்குப் பகுதிகளிலும் வாழ்கிறார்கள். எனினும், இவர்களைச் சியேரா லியோனியின் 12 மாவட்டங்களிலும் காணமுடியும். கினியா, கம்பியா போன்ற பிற மேற்காப்பிரிக்க நாடுகளிலும் தெம்னே மக்கள் வாழ்கின்றனர். தெம்னேக்கள் கல்வி, தொழில் வாய்ப்புக்களை நாடி ஐக்கிய இராச்சியம், ஐக்கிய அமெரிக்கா, எகிப்து போன்ற நாடுகளுக்கும் இடம்பெயர்ந்துள்ளனர். இவர்கள் கல்வி, வணிகம், வேளாண்மை, மீன்பிடி போன்ற பல்வேறு துறைகளிலும் உள்ளனர். இவர்களிற் பெரும்பாலானோர் முசுலிம்கள்.

ஒலிகள்
------

தெம்னே நான்கு தொனிகளைக் கொண்ட ஒரு தொனி மொழி.

மேற்கோள்கள்
-----------

1. ↑  தெம்னே at *Ethnologue* (18th ed. 2015)
2. ↑  Nordhoff, Sebastian; Hammarström, Harald; Forkel, Robert ஏனையோர். தொகுப்பாசிரியர்கள் (2013). "Timne". *Glottolog 2.2*. Leipzig: Max Planck Institute for Evolutionary Anthropology. .

இவற்றையும் பார்க்கவும்
----------------------

* மொழிகளும், மொழிக் குடும்பங்களும்
**அஞ்சறைப் பெட்டி**, தமிழகத்தில் சமயலறைகளில் காணப்படும் ஒரு பெட்டி. சமைக்கும் போது தேவையான கடுகு, சீரகம், மிளகு, வெந்தயம், மஞ்சள் போன்ற சில அத்தியாவசிய மளிகைப் பொருட்களை ஒரே இடத்தில் வைப்பதற்கு இது பயன்படுத்தப்படுகிறது. கோயம்புத்தூர் வட்டாரமொழி வழக்கில் இது **செலவுப் பெட்டி** என அழைக்கப்படுகிறது.

பெயர்க் காரணம்
--------------

மரத்தால் செய்யப்பட்ட அஞ்சறைப் பெட்டியில் ஐந்து அறைகள் இருக்கும். அதனால் இது பொதுவாக அஞ்சறைப் பெட்டி எனப் பெயர் கொண்டுள்ளது. மர அஞ்சறைப் பெட்டி செவ்வக வடிவில் நான்கு சதுர உள்ளறைகளோடும் ஒரு நீள் சதுர வடிவ உள்ளறையோடும் அமைந்திருக்கும். அதன் மூடி இழுப்பு முறையில் திறக்குமாறு அமைக்கப்பட்டிருக்கும். மரத்தால் செய்யப்பட்ட அஞ்சறைப் பெட்டிகள் இப்போது அவ்வளாகப் பழக்கத்தில் இல்லை. அதற்கு பதில் உலோகத்தால் (எவர்சில்வர், அலுமினியம்) அல்லது நெகிழியாலான அஞ்சறைப் பெட்டிகள் பழக்கத்தில் உள்ளன. அவை வட்ட வடிவில் உள்ளன. இவை, ஒரு பெரிய வட்டப் பெட்டிக்குள் ஏழு சிறிய வட்டப் பெட்டிகள் ஒன்றோடொன்று ஒட்டிய வண்ணம் வைக்கப்பட்டு வட்ட மூடியுடன் காணப்படுகின்றன.

காட்சியகம்
----------

* மரத்தாலானதுமரத்தாலானது
* எவர்சில்வராலானதுஎவர்சில்வராலானது
* நெகிழியாலானதுநெகிழியாலானது
* 
*
**மாகாத்மா காந்தி** என்ற ஆவணப்படம் 1940 ம் ஆண்டு தமிழ் மொழியில் ஏ. கே. செட்டியார் என்பவரால் வெளியிடப்பட்டது. இதுவே தமிழில் வெளிவந்த முதல் ஆவணப்படம் எனக் கருதப்படுகிறது. மகாத்மா காந்தி பற்றி வெளிவந்த முதல் ஆவணப் படங்களிலும் இதுவும் ஒன்றாகும்.

ஏ. கே. செட்டியாரே இந்தப் படம் தொடர்பாக செய்திகளைத் திரட்ட இவர் உலகின் பல்வேறு நாடுகளுக்கும் சென்றார். முதலில் 1937 ஆம் ஆண்டில் எஸ். எஸ். சமரியா என்ற கப்பலில் தென்னாபிரிக்கா சென்றார். அதனைத் தொடர்ந்து பல்வேறு நாடுகளுக்கும் பயணம் செய்து பல நாட்டு அரசாங்கங்களிடமிருந்தும் தனியார்களிடம் இருந்தும் காந்தி தொடர்பான படச்சுருள்களைச் சேகரித்தார். சுமார் மூன்று ஆண்டு காலமாக சேகரிக்கப்பட்ட ஆவணங்களை அடிப்படையாக வைத்து 12,000 அடி நீளமான *மகாத்மா காந்தி* படத்தை தமிழில் தயாரித்து வெளியிட்டார். சில நாட்களில் இது தெலுங்கிலும் மொழிமாற்றம் செய்யப்பட்டு வெளியிட்டார். ஆனால் இவ் ஆவணப் படத்தை அப்போதைய பிரித்தானிய அரசுக்கு அஞ்சி திரையரங்குகள் திரையிட முன்வரவில்லை. இப்படம் பின்னர் 1948 இல் சுதந்திர தினத்தன்று புது டில்லியில் இந்தி மொழியில் திரையிடப்பட்டது. பின்னர் ஆகஸ்ட் 23, 1948 இல் தமிழிலும் தெலுங்கிலும் திரையிடப்பட்டன.. இத்திரைப்படத்தின் பிரதிகள் (படிகள்) எதுவுமே இப்போது இல்லை.

செட்டியார் பின்னர் இத்திரைப்படத்தை 1953 ஆம் ஆண்டில் ஆங்கிலத்தில் ஹாலிவுட்டில் தயாரித்து அங்கு வெளியிட்டார். காணாமல் போனதாகக் கருதப்பட்ட இத்திரைப்படத்தின் படியொன்று முனைவர் ஆ. இரா. வேங்கடாசலபதியால் சான் பிரான்சிஸ்கோ மாநிலப் பல்கலைக்கழகத்தில் கண்டுபிடிக்கப்பட்டு ஜனவரி 19, 2006 இல் சென்னையில் காண்பிக்கப்பட்டது.

"Mahatma Gandhi: Twentieth Century Prophet" என்ற இந்த 55 நிமிட திரைப்படத்தில் 1912 ஆம் ஆண்டில் கோபாலகிருஷ்ண கோகலேயின் தென்னாப்பிரிக்கப் பயணம், அங்கு காந்தியுடனான சந்திப்பு, ஜவகர்லால் நேரு சக்கரம் சுற்றும் காட்சி, உப்புச் சத்தியாக்கிரகத்தை முடித்துக் கொண்டு காந்தி தண்டி கடற்கரையில் நீராடும் காட்சி போன்ற அரிய காட்சிகள் இடம்பெற்றுள்ளன.

மேற்கோள்கள்
-----------

1. 1 2 3  "Net search throws up documentary on Gandhi (The Hindu)". 2010-09-07 அன்று மூலம் பரணிடப்பட்டது. 2012-04-03 அன்று பார்க்கப்பட்டது.
2. ↑  ரேவதி, மு. ஏ. கே. செட்டியார், *தமிழ் வளர்த்த சான்றோர்கள்* சென்னை, 1997)

வெளி இணைப்புகள்
---------------
**சோரென் பீடர் லௌரிட்சு சோரென்சென்** (Søren Peder Lauritz Sørensen ,ஜனவரி 9, 1868 - பிப்ரவரி 12, 1939) டென்மார்க்கில் உள்ள ஆவர்பியர்கு (Havrebjerg) என்னும் இடத்தில் பிறந்த புகழ்பெற்ற வேதியியலாளர். இவர் காடித்தன்மையை அளவிடும் pH (கரைசலின் ஐதரசன் அடர்த்தி) முறையின் கருத்துருவை முன்வைத்தவர்.

1901 முதல் 1938 வரை சோரென்சென், கோப்பன்ஹேகனில் உள்ள புகழ்பெற்ற கார்ல்சுபெர்க்ஆய்வகத்தின் தலைவரகாக இருந்தார். கார்ல்சுபெர்கில் இருந்தபொழுது அவர் செய்த ஆய்வுகளில் மின்மவணுக்களின் (அயனி) அடர்த்தியால் புரதப் பொருள்களில் ஏற்படும் விளைவை அறிந்தார். கரைசலில் ஐதரசன் அடர்த்தி (pH]) அறியத்தேவை இருந்ததால், அடர்த்தியைக் குறிப்பிட ஓர் எளிய அளவீட்டு முறையை 1909 இல் வகுத்தார். ஐதரசன் அடர்த்தியை அளவிட இவர் குறிப்பிட்ட pH குறியீட்டு முறையைக் கொண்டு காடியின் காடித்தன்மையை அளக்க இரு புதிய முறைகள் வழக்குக்கு வந்தன. முதல் முறை மின் முனைகளைப் பயன்படுத்துவது, இரண்டாவது முறையில் ஐதரசனின் அடர்த்தியைப் பொறுத்து நிறமாறும் தாள்களின் நிறத்தை முன்கூட்டியே உள்ள நிறத்தாள்களில் உள்ள நிறத்தை ஒப்பிட்டு pH அளவை அளவிடுவது.

இவை தவிர 1907 இல் இவர் கண்டுபிடித்த சோரென்சென் ப்வோர்மோல் டைட்ரேசன் என்னும் முறைக்காகவும் இவர் புகழ் பெற்றார்.

அடிக்குறிப்புகளும் மேற்கோள்களும்
--------------------------------

1. ↑  "Sørensen, Søren Peter Lauritz (1868-1939)". *100 Distinguished European Chemists*. European Association for Chemical and Molecular Sciences. 2006-10-04 அன்று மூலம் பரணிடப்பட்டது. 2007-01-09 அன்று பார்க்கப்பட்டது.
2. ↑  "Søren Sørenson". *Chemical Achievers - The Human Face of the Chemical Science*. Chemical Heritage Foundation. 2007-02-03 அன்று மூலம் பரணிடப்பட்டது. 2007-01-09 அன்று பார்க்கப்பட்டது.
3. ↑  Alberty, Robert; Silbey, Robert (1996). *Physical Chemistry* (second edition ). John Wiley & Sons, Inc.. பக். p. 244. பன்னாட்டுத் தரப்புத்தக எண்:0-471-10428-0.
4. ↑  Sørensen, S. P. L. (1909). "Enzymstudien. II: Mitteilung. Über die Messung und die Bedeutung der Wasserstoffionenkoncentration bei enzymatischen Prozessen" (in German). *Biochemische Zeitschrift* **21**: 131-304.
5. ↑  Nielsen, Anita Kildebæk (2001). "S.P.L. Sørensen" (Danish). Biokemisk forening. 2008-12-01 அன்று மூலம் பரணிடப்பட்டது. 2007-01-09 அன்று பார்க்கப்பட்டது.CS1 maint: Unrecognized language (link)
**தெய்வச்சிலையார் விறலிவிடு தூது** என்னும் நூல் 16 ஆம் நூற்றாண்டில் வாழ்ந்த 'குமாரசாமி அவதானி' என்பவர் பாடிய தூது நூல். திருநெல்வேலி தெய்வச்சிலைப் பெருமாள் முதலியார் மீது பாடப்பட்டது. திருநெல்வேலிக்கு அருகே கிருஷ்ணாபுரம் என்னும் ஊர் உள்ளது. இந்த ஊர் அக் காலத்தில் மதுரையை ஆட்சிபுரிந்த கிருஷ்ணப்ப நாயக்கரால் அமைக்கப்பட்டது. இந்த ஊரிலுள்ள 'வெங்கடேசப் பெருமாள்' கோயிலில் திருபண்ணி செய்துவந்தவர் இந்த நூலாசிரியரான குமாரசாமி அவதானி. இவர் தன்னையும் கோயிலையும் பாதுகாத்துவந்த திருநெல்வேலிப் பெருமாள் முதலியாரைப் போற்றி இந்த நூலைப் பாடியுள்ளார்.

நூலமைதி
-------

நூலில் காப்பு வெண்பா ஒன்றும், 625 கண்ணிகளும் உள்ளன. கூளப்ப நாய்க்கன் விறலிவிடு தூது என்னும் நூலினைப் போன்ற அமைப்பினைக் கொண்டது. திருநெல்வேலி தெய்வச்சிலைப் பெருமாள் முதலியாரிடம் விறலி தூதாக அனுப்பப்படுவதாக நூல் அமைந்துள்ளது.

அடிக்குறிப்பு
-------------

1. ↑  மு. அருணாசலம் (முதல் பதிப்பு 1976, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 233.
**மகாத்மா காந்தி ஊரக வேலைவாய்ப்பு உறுதித்திட்டம்**, இந்தியாவின் மத்திய அரசினால் உருவாக்கப்பட்ட ஒரு திட்டம் ஆகும். இது அனைத்து மக்களுக்கும் வேலைவாய்ப்பு ஏற்படுத்த வேண்டும் என்ற நோக்குடன் உருவாக்கப்பட்ட திட்டம் ஆகும். 

இத்திட்டம் கேரளா மற்றும் தமிழ்நாடு மாநிலங்களில் அமல்படுத்தப்பட்டு பெண்கள் பயன்பெற்று வருகின்றனர்.

ஊதியம்
------

இத்திட்டத்தில் பயன்பெறுவோருக்கு தற்போது நாளொன்றுக்கு 148 ரூபாய் ஊதியமாக நிர்ணயிக்கப்பட்டுள்ளது. தமிழ் நாட்டில் 7 மாவட்டங்களில் ஊதியம் வங்கிக் கணக்கு மூலமாக தரப்படுகிறது. 

மத்திய அரசு 2,844 கோடி ரூபாய் தமிழ் நாட்டிற்கு நிதி கொடுத்துள்ளது என்றும், மேலும் கூடுதலாக 1,846 கோடி ரூபாய் நிதி ஒதுக்க உள்ளதாக மத்திய அமைச்சர் ஜெய்ராம் ரமேஷ் தெரிவித்தார். சி.ஏ.ஜி அறிக்கையில் தமிழகத்தில் உள்ள 1,645 பஞ்சாயத்துகளில் நாளொன்றுக்கு 70 ரூபாய் மட்டுமே ஊதியமாக தரப்படுவதாக தெரிவித்துள்ளது என மத்திய அமைச்சர் தெரிவித்துள்ளார்.

மேற்கோள்கள்
-----------

1. ↑  வங்கிகள் மூல ஊதியம் செலுத்த வேண்டும், பக்கம் 3, வெளியீடு நாள்:12-10-2013, புதிய தலைமுறை நாளேடு.

வெளி இணைப்புகள்
---------------

* மகாத்மா காந்தி தேசிய ஊரக வேலைவாய்ப்பு உத்தரவாத திட்டம் (ஆங்கிலத்தில்)
* மகாத்மா காந்தி தேசிய ஊரக வேலைவாய்ப்பு உத்தரவாத திட்டம் பரணிடப்பட்டது 2009-09-25 at the வந்தவழி இயந்திரம்
**அஞ்சல** (Anjala) தங்கம் சரவணன் இயக்கத்தில் 2016இல் வெளிவந்த தமிழ் நகைச்சுவைத் திரைப்படமாகும். திலிப் சுப்பராயன் படத்தை தயாரித்திருந்தார். இப்படத்தில் விமல் மற்றும் நந்திதா ஆகிய இருவரும் முக்கிய பாத்திரங்களில் நடித்திருந்தனர் கோபி சுந்தர் இப்படத்திற்கு இசையமைத்திருந்தார்.

நடிப்பு
-------

* விமல் - கவாஸ்
* நந்திதா (நடிகை) - உத்ரா
* ரித்விகா - அஞ்சல
* பசுபதி (நடிகர்) - முத்திருளாண்டி மற்றும் அப்பு
* முருகதாஸ் (நடிகர்) - கல்யாண ராமன்
* இமான் அண்ணாச்சி - செல்லப்பா
* ஆர். வி. உதயகுமார் - சுந்தரமூர்த்தி
* எழில் - பூபதி
* சுப்பு பஞ்சு அருணாச்சலம் - யூகே
* வெங்கட்ராமன் - ஞானப்பிரகாசம்
* ஷாகுல் மாஸ்டர் - ஜான்
* வசந்த்
* தேவராஜ்
* காதல் கிருஷ்ணமூர்த்தி

பாடல் காட்சியில் சிறப்புத் தோற்றத்தில் நடித்தவர்கள் : 

* பாபி சிம்ஹா
* தேவா
* ஜெயம் ரவி
* ஜீவா (திரைப்பட நடிகர்)
* கார்த்திக் சிவகுமார்
* ராகவா லாரன்ஸ்
* இராசேந்திரன் (நடிகர்)
* ரோபோ சங்கர்
* சமுத்திரக்கனி
* சசிகுமார்
* சிவகார்த்திகேயன்
* சூரி
* ஸ்ரீதர்- நடன அமைப்பாளர்
* தம்பி ராமையா
* விஜய் சேதுபதி
* விக்ரம் பிரபு

தயாரிப்பு
---------

விமல், நந்திதா மற்றும் பசுபதி நடித்திருக்கும் "அஞ்சல" படத்தின் தயாரிப்பு வேலைகள் திசம்பர் 2013இல் ஆரம்பிக்கப்பட்டது. இதை திலீப் சுப்பராயன் தயாரித்துள்ளார். இப் படத்தின் ஒளிப்பதிவை ரவி கண்ணனும், படத்தொகுப்பை பிரவீண் ஸ்ரீகாந்த்தும் செய்துள்ளனர். இதற்கு இசை அமைத்தவர் கோபி சுந்தர். திலீப்பின் தந்தை சூப்பர் சுப்பராயன் இப் படத்தின் சண்டை காட்சிகளை அமைத்துள்ளார்.

பாடல்கள்
--------

இப் படத்திற்கு இசை அமைத்தவர் கோபி சுந்தர். இப் படத்தின் பாடல்களை நா. முத்துக்குமார், யோகபாரதி, கங்கை அமரன், ஏகாதசி மற்றும் லலிதானந்த் எழுதியுள்ளனர். 'பிகைண்ட்வுட்ஸ்' இணையதளம் இப்படத்தின் பாடல்களுக்கு 5க்கு 2.75 புள்ளிகள் கொடுத்துள்ளது.

|  |  |
| --- | --- |
| Track listing |  |
| # | பாடல் | பாடியவர்கள் | நீளம் |  |
| 1. | "நக்கலு மாமா"   | நந்தா, சந்தோஷ் ஹரிகரன், பூஜா ஏவி, சாய், அழகேசன், தமிழ் & முத்துசாமி | 5:12 |
| 2. | "கண்ஜாடை"   | வி. வி. பிரசன்னா, வந்தனா சீனிவாசன் | 4:54 |
| 3. | "யாரை கேட்பது"   | கங்கை அமரன் | 4:50 |
| 4. | "அய்யன்குழி"   | முகேஷ், தமிழ், தல முத்து, ராஜா, கருப்பன் & பிச்சை அரசன் | 4.47 |
| 5. | "டீ போடு"   | தேவா | 4:26 |

வரவேற்பு
--------

"டைம்ஸ் ஆஃப் இந்தியா" இத் திரைப்படத்திற்கு 5க்கு 3 புள்ளிகளை வழங்கியது. மேலும், இப் படம் சீராக எடுக்கப்படவில்லை எனவும், திரைக்கதையில் கூடுதல் கவனம் செலுத்தியிருக்கலாம் எனவும் விமர்சித்தது. "தி இந்து" பத்திரிகை, 'அஞ்சல' படத்தின் ஆரம்பக் காட்சிகள் மிகவும் அருமையாக உள்ளது எனவும், திரைக்கதையை கொண்டு சென்ற பாங்கு சரியில்லை எனவும் விமர்சித்தது. 'அஞ்சல' படத்தின் கருப்பொருள் தனித்தன்மையாக இருந்தாலும், அதன் திரைக்கதை மற்றும் கையாண்ட முறை விரும்பத்தக்கதாக இல்லை என "இந்துஸ்தான் டைம்ஸ்" விமர்சித்தது. "மூவி குரோ" தனது விமர்சனத்தில் 'அஞ்சல' ஒரு சிறந்த முயற்சி எனக் குறிப்பிட்டுள்ளது.

மேற்கோள்கள்
-----------

1. ↑  "Anjala on Feb 12". *www.magzter.com*. 2017-05-15 அன்று பார்க்கப்பட்டது.
2. ↑  "`Anjala`". videos.sify.com. 2013-12-10 அன்று மூலம் பரணிடப்பட்டது. 2014-07-20 அன்று பார்க்கப்பட்டது.
3. ↑  "Dilip Subbarayan to turn producer in Anjalai". behindwoods.com. 2014-07-20 அன்று பார்க்கப்பட்டது.
4. ↑
5. ↑
6. ↑
7. ↑
8. ↑  "காப்பகப்படுத்தப்பட்ட நகல்". 2017-09-13 அன்று மூலம் பரணிடப்பட்டது. 2019-02-26 அன்று பார்க்கப்பட்டது.

வெளி இணைப்புகள்
---------------

* இணையதள திரைப்பட தரவுத்தளத்தில் *அஞ்சல*
**சுட்டாசீ பாவெல்** *(Stacie Powell)* (பிறப்பு: 18 திசம்பர் 1985) ஒரு பிரித்தானிய வானியலாளரும் நீச்சல்காரரும் ஆவார். இவர் தன் நாட்டின் சார்பில் 2008 இல் பீகிங்கில் நடந்த கோடை ஒலிம்பிக் விளையாட்டுப் போட்டிகளில் மகளிர் 10மீ நீச்சல் போட்டியில் கலந்துகொண்டார். இவர் 2012 கோடை ஒலிம்பிக் விளையாட்டுப் போட்டிகளில் மகளிர் 10மீ நீச்சல்போட்டியில் கலந்துகொண்டார். இவர் கேம்பிரிட்ஜ் வானியல் நிறுவனத்தில் முதுபட்டம் படிக்கும்போது FU ஓரியானிசு பற்ரி ஆய்வு மேற்கொண்டார். சவுதாம்ப்டன் பலகலைக்கழகத்தில் இளவல் பட்டம் படிக்கும்போது வெளிநாட்டுக்குச் சென்று ஓராண்டு ஆர்வார்டு சுமித்சோனிய வானியற்பியல் மையத்தில் பணிபுரிந்தார்.

பாவெல் ஆக்சுடெடு பள்ளிக்குச் சென்று தென்சிலேசுவின் வீட்டில் தங்கினார். இவர் 2004 இல் அங்கிருந்து பணிவிலகினார். மீண்டும் 2012 இல் அங்கு வந்து வானியல் படங்கள் எடுத்துள்ளார்.

மேற்கோள்கள்
-----------

1. ↑  "Sports Reference profile". 2012-12-18 அன்று மூலம் பரணிடப்பட்டது. 2018-02-06 அன்று பார்க்கப்பட்டது.
2. ↑  "London 2012". 2012-08-08 அன்று மூலம் பரணிடப்பட்டது. 2018-02-06 அன்று பார்க்கப்பட்டது.
3. ↑  The Periodic Spectroscopic Variability of FU Orionis-Nasa ADS
**எலும்பொட்டி** (*Ormocarpum cochinchinense*) என்பது ஒரு மூலிகைத் தாவரம் ஆகும். இதன் விஞ்ஞானப் பெயர் ஒர்மோகர்பம் கொசிசைனிஸ் என்பதாகும். இது பபசியே (FABACEAE) தாவரக் குடும்பத்தைச் சேர்ந்த மூலிகைத் தாவரம் ஆகும். இது செடி வகையைச் சேர்ந்தது. இது தாய்வான், இந்தியா, ஜப்பான், மலேசியா, பசிபிக் தீவுகள், பிலிப்பைன்ஸ், இலங்கை, தாய்லாந்து, சீனா மற்றும் வியட்னாமில் காணப்படுகின்றது.

விளக்கம்
--------

இந்தச் செடி எப்போதும் பச்சையாக இருக்கும். இது 6 அடி முதல் 9 அடி உயரம் வரை வளரக்கூடியது. இதன் தண்டுகள் முதிர்ந்தால் கெட்டியாகிவிடும். இதன் இலைகள் எதிர் அடுக்கில் அமைந்திருக்கும். அவை 9 – 17 இணுக்குகள் இருக்கும். இலை 1.5 சி எம்.முதல் 2.5 சி.எம் நீளம் இருக்கும். இவைகள் முதிர்ந்து பழுத்தால் கருப்பாக இருக்கும். பூக்கள் மஞ்சள் அல்லது வெண்மையாக இருக்கும். பூக்கள் வாடினால் பசை போன்று இருக்கும். இதில் கல்சியம் அதிகமாக இருக்கும். விதைகள் நீள்வட்ட வடிவத்தில் மண்ணிறத்தில் இருக்கும். ஜூன் முதல் செப்டம்பர் மாதத்தில் பூக்கும். இது விதை மூலம் இனவிருத்தி செய்யும்.

வளரும் இயல்பு
-------------

எலும்பொட்டி வளமான மண்ணில் நன்கு வளரும். மிதமான சீதோசணம் போதுமானது. இது பற்றி பழங்காலத்தில் கிராமங்களில் எலும்பு முறிவை குணமாக்கும் என்று தெரிந்து வைத்து அதை இரகசியமாக வைத்திருந்தனர்.[]

மருத்துவப் பயன்கள்
------------------

எலும்பொட்டி செடியில் கல்சியம் அதிகமாக இருப்பதை தற்போது கண்டறிந்துள்ளார்கள். அதை எலிகளுக்குக் கொடுத்து அதன் எலும்பு முறிவை விரைவில் குணமாவதைக் கண்டறிந்தார்கள். அந்தக் காலத்தில் எலும்பு முறிவு ஏற்பட்ட இடத்தில் இதன் இலையை நன்கு அரைத்து அதை அடிபட்ட இடத்தில் வைத்துக் கட்டி விரைவில் குணமாவதைக் கண்டறிந்தனர். இதை இரகசியமாக வவைத்திருந்தனர். இதனால் இதற்குக் காரணப்பெயராக அமைந்தது. இதன் சமூலத்தில் சிறு துண்டுகளாக வெட்டி தண்ணீர் விட்டு நன்கு சுண்ட வைத்து அதன் ‘எக்ஸ்ட்ராக்’ எடுத்து வடிகட்டி, அதில் தேங்காய் எண்ணெய் அல்லது நல்லெண்ணெயில் கலந்து பாட்டிலில் வைத்துக் கொண்டு எலும்பு முறிவு ஏற்பட்ட இடத்தில் இரு லேசான மூங்கில் தப்பையில் வெள்ளைத் துணிசுத்தி கட்டுப்போடுவார்கள். பின் அதன் மீது இந்த மருந்தை நனைத்துக் கொண்டிருப்பர். இப்படி செய்யும் போது ஒரு சில மாதங்களில் அடிபட்ட இடம் குணமடைந்து விடும். இது கேரளாவில் முட்டிகுளக்கரையில் செய்து வருகிறார்கள்.

வெளி இணைப்புகள்
---------------

* The Bone Fracture–Healing Potential of Ormocarpum cochinchinense
|  |
| --- |
| இக்கட்டுரை பின்வரும் தலைப்பிலான தொடர்களில் ஒன்று: 
**நூல் வடிவமைப்பு** |
| * பொதுவான பக்க அமைவு மற்றும் அச்சுக்கோர்வைத் தெரிவுகள்
* முன் அட்டை, பின் அட்டை
* அந்தலைத்தாள்கள்
* முன் பகுதி
	+ குறைத் தலைப்பு
	+ முன்படப்பக்கம்
	+ தலைப்புப் பக்கம்
	+ பதிப்பு அறிவித்தல்
	+ காணிக்கை
	+ உள்ளடக்க அட்டவணை
	+ படிமங்கள் பட்டியல்
	+ அட்டவணைகள் பட்டியல்
	+ அணிந்துரை
	+ முன்னுரை
	+ நன்றியுரை
	+ அறிமுகம்
	+ நூன்முகம்
* உடல் பகுதி:
	+ அத்தியாயம்
	+ பிரிவுகள்
* பின் பகுதி
	+ பின்னுரை
	+ முடிவுரை
	+ பிற்குறிப்பு
	+ பின்னிணைப்புக்கள்
	+ சொல் விளக்கம்
	+ நூற்பட்டியல்
	+ சுட்டி
	+ பிழை திருத்தம்
	+ முடிப்பு
 |

**அகரநிரல்** அல்லது **சொற்சுட்டி** அல்லது **சுட்டி** (ஆங்கில மொழி: *Index*) என்பது, ஒரு நூலில் அல்லது வேறு ஆவணங்களில், குறிப்பிட்ட சில சொற்கள் அல்லது சொற்றொடர்கள் தொடர்பான தகவல்கள் இருக்கும் இடங்களை அறிந்து கொள்ளும் பொருட்டு அச்சொற்களையும் அவற்றுக்கான இடக் குறிகளையும் கொண்ட ஒரு பட்டியல் ஆகும்.

இது பொதுவாக அகரவரிசையில் கொடுக்கப்பட்டிருக்கும். நூல்களின் இறுதியில் கொடுக்கப்படும் இத்தகைய சுட்டிகளில், நூலை வாசிப்பவர்களின் ஆர்வத்துக்கு உரியவை எனக்கருதப்படும் மக்கள், இடங்கள், நிகழ்வுகள், கருத்துருக்கள் போன்றவற்றின் பெயர்கள் இடம்பெற்றிருக்கும். இவற்றுக்கு அருகில் இவை பற்றிய தகவல்கள் இருக்கும் இடங்களை அறிந்துகொள்ள உதவக்கூடிய இடக்குறிகள் இருக்கும். நூல்களைப் பொறுத்தவரை இவை பொதுவாகப் பக்க எண்களாக இருக்கலாம். சில தொழில்சார் அறிக்கைகள், சட்டம் தொடர்பான ஆவணங்கள் போன்றவற்றில் இடக்குறிகள் பிரிவு எண்களாக இருக்கக்கூடும். இது ஆய்வேட்டின் முழுப்பகுதியை அறிந்து கொள்ள உதவும். இலக்கியம், வரலாறுபோன்ற ஆய்வேடுகளிலும் பலதுறைகள் கலந்த கலவையாக இருந்தாலும் பெரிய ஆய்வேடாக இருப்பினும் அகரநிரல் பெரிதும் பயன்படும்.

அகரநிரல் எழுதும் முறை:
----------------------

* முதல் பக்கம் தொடங்கி ஒவ்வொரு பக்கத்திலும் உள்ள முக்கியமான கலைச்சொற்கள் போன்றவற்றைத் தனித்தனியே எழுதிக் கொள்ளவேண்டும். ஒவ்வொரு சொல்லுக்கும் எதிரே அதன் பக்க எண்ணையும் குறித்துக் கொள்ளவேண்டும்.
* ஆட்பெயர், இடப்பெயர், நூற்பெயர் மட்டும் குறிக்கப்பட்டால் பெயர் நிரல் என்று தலைப்பிடல் வேண்டும்.
* பொருட்கள்,கொள்கைகளும் சேகரிக்கப்பட்டால் ‘பெயர் - பொருள் - நிரல்’ என்று தலைப்பிடல் வேண்டும்.

இந்த அட்டவணைகளை அகரவரிசைப்படுத்தி ஒரே பெயர் திரும்பத் திரும்ப வந்தால் அவற்றின் பக்க எண்களை மட்டும் முதல் அட்டையில் குறித்துக் கொண்டு, பின்னர் அவற்றை அகரவரிசைப் படி எழுதவேண்டும்.

மேற்கோள்கள்
-----------

* முனைவர். அ. மீனாட்சிசுந்தரம். *கல்வியியல் ஆராய்ச்சி*.

இவற்றையும் பார்க்கவும்
----------------------

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***சுட்டி (நூல்)*** |

* நூல் வடிவமைப்பு
பேருந்து நிலையத்தில் மகாத்மா காந்தி சிலை
**மகாத்மா காந்தி பேருந்து நிலையம்** (*Mahatma Gandhi Bus Station*) முன்னதாக இம்லிபன் என்று அழைக்கப்பட்டது. இம்லிபன் என்றால் புளியமரக் காடு என்று பொருளாகும். மேலும், இம்லிபன் என்பது இந்தியாவின் ஐதராபாத்து நகரின் தெற்குப் பகுதியில் உள்ள ஒரு பேருந்து நிலையமாகும். இப்பேருந்து நிலையம் முசி ஆற்றின் மேலுள்ள இம்லிபன் தீவில் அமைந்துள்ளது. தெலுங்கானா மாநிலச் சாலைப் போக்குவரத்துக் கழகம் இப்பேருந்து நிலையத்தை நிர்வகிக்கிறது. ஒரேயொரு பாதை  வழியாகத்தான் அணுக முடியுமென்றாலும், இரண்டு பிரதான மற்றும் இரண்டு சிறிய சாலைப் பாலங்களைக்  கடந்தால் இப்பேருந்து நிலையத்தை அடையலாம். இந்தியாவில் உள்ள பேருந்து நிலையங்களில் பரப்பளவில் மூன்றாவது பெரிய பேருந்து நிலையம் இதுவாகும். தில்லி மற்றும் சென்னைக்கு அடுத்து 30 ஏக்கர் பரப்பளவில் இது பரந்து விரிந்து காணப்படுகிறது.

வரலாறு
------

ஐதராபாத் நிசாம் ஆட்சிக் காலத்தில் இப்பேருந்து நிலையம் முசி ஆற்றங்கரையில் கட்டப்பட்டது. குவிமாட வடிவில் கட்டப்பட்ட இப்பேருந்து நிலையத்திற்கு இம்லிபன் என்று பெயர் சூட்டப்பட்டது. சிறிது காலத்திற்குப் பின்னர் முசி ஆற்றுப்படுகை நிரப்பப்பட்டு நவீன் வசதிகள் இந்நிலையத்தில் ஏற்படுத்தப்பட்டது.

சேவைகள்
-------

மகாத்மா காந்தி பேருந்து நிலையம் தெலங்காணா மாநிலத்திற்கு பெரும் சேவை புரிகிறது. இதைத் தவிர அடுத்துள்ள மாநிலங்களான ஆந்திரப் பிரதேசம், சத்தீசுகர், கருநாடகம், மத்தியப் பிரதேசம், மகாராட்டிரம் மற்றும் தமிழ்நாடு பகுதிகளுக்கும் இப்போக்குவரத்துக் கழகம் தன் சேவையை நீட்டித்துள்ளது. அடுத்த மாநிலங்களுக்குச் செல்லும் பேருந்துகள் தினமும் இந்நிலையத்தையே வந்தடைகின்றன.

உள்கட்டமைப்பு வசதிகள்
---------------------

சுமார் 30 ஏக்கர் பரப்பளவில் (120,000 மீ2) மகாத்மா காந்தி பேருந்து நிலையம் கட்டப்பட்டுள்ளது. 13 கோடி ரூபாய் மதிப்பில் இங்கு கட்டப்பட்டுள்ள கட்டிடத்தின் பரப்பளவு 8 ஏக்கர் ஆகும். பேருந்துகள் வந்து நிற்கவும் போகவும் 74 நடைமேடைகள் அமைக்கப்பட்டுள்ளன. 7380 சதுரமீட்டர் பரப்பளவுள்ள பயனியர் காத்திருக்கும் அறை, 3455 சதுரமீட்டர் பரப்பளவுள்ள வர்த்தக வளாகம், 5000 சதுரமீட்டர் பரப்பளவுள்ள தனியார் வாகன நிறுத்துமிடம் என பல்வேறு வசதிகளுடன் இப்பேருந்து நிலையம் உள்ளது. ஐதராபாத்தில், தெலங்காணா மாநிலச் சாலைப் போக்குவரத்துக் கழகம் பேருந்து நிலைய முனையங்கள் பலவற்றை நிர்வகிக்கிறது. தொலைதூரப் பேருந்துகளுக்காக பராமரிக்கப்படும் இரண்டு நிலையங்களில் இதுவும் ஒன்றாகும்.

மேற்கோள்கள்
-----------

விக்கிமீடியா பொதுவகத்தில்,  
 ***மகாத்மா காந்தி பேருந்து நிலையம் , ஐதராபாத்***   
என்பதின் ஊடகங்கள் உள்ளன. 


1. ↑  "காப்பகப்படுத்தப்பட்ட நகல்". 2007-12-27 அன்று மூலம் பரணிடப்பட்டது. 2015-12-09 அன்று பார்க்கப்பட்டது.
2. ↑
**மகாநதி** என்பது 1970 களில் வெளியான தமிழ்ச் சிற்றிதழ் ஆகும். இது இந்திய ஒன்றியம், தமிழ்நாட்டின், மதுரையில் இருந்து வெளிவந்தத முற்போக்கு இதழ் ஆகும்.

வரலாறு
------

மகாநதி இதழ் மதுரையிலிருந்து வெளிவந்த 'இருமாதம் ஒரு முறை' கலை இலக்கிய வெளியீடு ஆகும். இது. 1970 களின் இறுதிக் கட்டத்தில் பிரசுரமான முற்போக்கு இதழ் ஆகும். இதன் ஆசிரியர் பரிணாமன் ஆவார். மகாநதி தரமான சிறுகதைகளையும், பயன் நிறைந்த சிந்தனைக் கட்டுரைகளையும் வெளியிட்டுள்ளது. கட்டுரைகள் விஷயத்தில் மகாநதி மிகுந்த அக்கறை காட்டி, பல முக்கியமான பிரச்னைகளை அலசியிருக்கிறது. வட்டார இலக்கியம் சம்பந்தமான ஆய்வுகள் குறிப்பிடத்தகுந்தவை. 

வாசகர்களின் கவனத்துக்குக் கொண்டு வரப்பட வேண்டிய நல்ல புத்தகங்களை விரிவான கட்டுரைகள் மூலம் இது அறிமுகம் செய்தது. நல்ல திரைப்படங்கள் குறித்தும் விரிவான கட்டுரைகளை 'மகாநதி’ வெளியிட்டது. போலந்து திரைப்படம், ஆந்த்ரேவாய்தாவின் 'தி பிராமிஸ்ட் லேண்ட்', தெலுங்கு திரைப்படம், மிருணாள் ஸென்னின் 'ஒரு ஊரின் கதை' ஆகியவை முக்கியமானவை. மகாநதி ஒன்பது இதழ்களோடு மறைந்து விட்டது.

குறிப்புகள்
-----------

1. ↑  வல்லிக்கண்ணன் (2004). "தமிழில் சிறு பத்திரிகைகள்". *நூல்*. மணிவாசகர் பதிப்பகம். pp. 196–198. 13 நவம்பர் 2021 அன்று பார்க்கப்பட்டது.
**மத்திய கிழக்கு பறவையியல் சங்கம்** (*Ornithological Society of the Middle East*) பிரித்தானியாவை அடிப்படையாகக் கொண்ட பறவையியல் மற்றும் பறவைக் கண்காணிப்பு சங்கமாகும். 

மத்திய கிழக்கு, காக்கேசியா மற்றும் மத்திய ஆசியாவின் பறவைகள் மீது ஆர்வமுள்ள மக்கள் இச்சங்கத்தில் உறுப்பினர்களாக உள்ளார்கள். 1978 ஆம் ஆண்டு ஏப்ரல் மாதம் துருக்கி பறவையியல் சங்கத்தின் தொடர் அமைப்பாக மத்திய கிழக்கு பறவையியல் சங்கம் நிறுவப்பட்டது, 2001 ஆம் ஆண்டில் மத்திய ஆசியா மற்றும் காக்கேசியா பகுதிகளுக்கும் இச்சங்கம் விரிவுபடுத்தப்பட்டது.
பறவையியல் தரவுகளை சேகரித்தல், தொகுத்தல் மற்றும் வெளியிடுதல், பிராந்தியத்தில் பறவைகள் மீதான ஆர்வத்தையும் பாதுகாப்பையும் ஊக்குவித்தல், பிராந்திய சுற்றுச்சூழல் மற்றும் பாதுகாப்பு அமைப்புகள் மற்றும் இயற்கை வரலாற்று சமூகங்களுக்கு பறவையியல் ஆய்வுகள் மற்றும் நடவடிக்கைகள் குறித்து தெளிவுபடுத்துதல் மற்றும் உதவி செய்தல் போன்றவை மத்திய கிழக்கு பறவையியல் சங்கத்தின் நோக்கங்களாகும்.

வெளியீடுகள்
-----------

சேண்டுகிரவுசு என்ற செய்தி இதழை இப்பறவையியல் சங்கம் வெளியிடுகிறது.

உறுப்பு நாடுகள்
---------------

கீழ்கண்ட மத்திய கிழக்கு நாடுகள் இச்சங்கத்தில் செயல்படும் உறுப்பினர்களாக உள்ளனர்:

* பகுரைன்
* சைப்பிரசு
* சீபூத்தீ
* எகிப்து
* ஈரான்
* ஈராக்
* இசுரேல்
* யோர்தான்
* குவைத்
* லெபனான்
* ஓமான்
* பலத்தீன்
* கத்தார்
* சவூதி அரேபியா
* துருக்கி
* ஐக்கிய அரபு அமீரகம்
* யேமன்.

மேற்கோள்கள்
-----------

1. ↑  Porter, Richard, and Warr, Effie, Middle East Birding and Conservation Organisations பரணிடப்பட்டது 2004-12-24 at the வந்தவழி இயந்திரம், *Ornithological Society of the Middle East* (official website)

புற இணைப்புகள்
--------------

* Ornithological Society of the Middle East
**மகாதேவ் பிரசாத் மிசுரா** (Mahadev Prasad Mishra) (1906 - 13 திசம்பர் 1995) வாரணாசியைச் சேர்ந்த இந்திய தும்ரி பாடகர் ஆவார்.

ஆரம்ப கால வாழ்க்கை
------------------

மிசுரா 1906 இல் அலகாபாத்தில் பிறந்தார். இவர் முதலில் பைரோன் மிசுராவின் கீழ் கற்கத் தொடங்கினார். பின்னர் பனாரசு கரானாவின் (பள்ளி) பரே ராம் தாசின் கீழ் பயிற்சியைத் தொடர்ந்தார்.

தொழில்
------

புகழ்பெற்ற பாடகரான இவரது தந்தை துவாரகா பிரசாத் மிசுரா வாரணாசியைச் சேர்ந்தவர். மகாதேவ் பிரசாத் தும்ரி, தப்பா, கியால், தாத்ரா, கஜ்ரி, சைத்தி மற்றும் பிர்ஹா போன்ற பல இசை பாணிகளில் நிபுணராக இருந்தார். படே குலாம் அலி கான், ரசூலன் பாய், பேகம் அக்தர், கிரிஜா தேவி மற்றும் ஷோபா குருது ஆகியோருடன் அவர் 20 ஆம் நூற்றாண்டின் சிறந்த தும்ரி பாடகர்களில் ஒருவர். இவருடன் பல முறை பச்சா லால் மிசுராவும், சாரங்கியின் ஈசுவர் லால் மிசுராவும் இணைந்து நிகழ்ச்சிகளை நடத்தியுள்ளனர்.

சீடர்கள்
--------

இவரது நன்கு அறியப்பட்ட சீடர்களில் கைம்முரசு இணை கலைஞர் ஆனந்த கோபால் பாந்தோபாத்யாய், செனாய் கலைஞர் அனந்த் லால், தும்ரி பாடகி பூர்ணிமா சௌத்ரி, வயலின் கலைஞர் என். இராஜம் ஆகியோர் அடங்குவர்.

குடும்பம்
---------

கைம்முரசு இணைக் கலைஞருமான குபேர் நாத் மிசுரா, பனாரசின் புகழ்பெற்ற பாடகர்களான அமர் நாத் மிசுராவும், பசுபதிநாத் மிசுராவும் இவரது மருமகன்களாவார். இவருக்கு கணேஷ் பிரசாத் மிசுரா என்ற ஒரு மகன் இருக்கிறார்.

இறப்பு
------

மிசுரா 13 திசம்பர் 1995 அன்று தனது 88 வயதில் இறந்தார்.

குறிப்புகள்
-----------

1. ↑  "Mahadev Prasad Mishra - Sarangi.net". *growingintomusic.co.uk*. 2019-10-25 அன்று பார்க்கப்பட்டது.
2. ↑  "Pandit Mahadev Mishra". *varanasi.org.in*. 2019-10-25 அன்று பார்க்கப்பட்டது.
**மத்திய அமெரிக்க பசிபிக் தீவுகள்** *(Central American Pacific Islands)* என்பவை புவியின் மேற்பரப்பில் தாவரங்களின் பரவலை பதிவு செய்வதற்காக உலக புவியியல் திட்டத்தில் பயன்படுத்தப்படும் ஓர் உயிர்ப்புவியியல் பகுதி ஆகும். இத்தீவு நிலை 3 என்ற குறியீட்டால் அடையாளப்படுத்தப்படுகிறது. பசிபிக் பெருங்கடலில் உள்ள மத்திய அமெரிக்காவின் மேற்கு கடற்கரையில் இடம்பெற்றுள்ள கிளிப்பர்டன் தீவு, கோகோசு தீவு மல்பெலோ தீவு போன்ற தீவுகள் இப்பிரிவில் அடங்கியுள்ளன.  
அரசியல் ரீதியாக பிரான்சுக்குச் சொந்தமான கிளிப்பர்டன் தீவு நிக்கராகுவா மற்றும் கோசுடாரிகா நாடுகளுக்கு வடமேற்கில் அமைந்துள்ளது. கோகோசு தீவும் மால்பெலோ தீவும் பனாமாவிற்கு தெற்கே அமைந்துள்ளன.  கோகோசு தீவு கோஸ்டாரிகாவுக்கும் மால்பெலோ தீவு கொலம்பியாவுக்கும் சொந்தமானவைகளாகும்.

மேற்கோள்கள்
-----------

1. ↑  Brummitt, R.K. (2001), *World Geographical Scheme for Recording Plant Distributions: Edition 2* (PDF), International Working Group on Taxonomic Databases For Plant Sciences (TDWG), 2016-01-25 அன்று மூலம் (PDF) பரணிடப்பட்டது, 2018-01-17 அன்று பார்க்கப்பட்டது
2. ↑  "Eastern Pacific Ocean, southeast of Mexico", *Terrestrial Ecoregions*, World Wildlife Fund, 2018-01-17 அன்று பார்க்கப்பட்டது
3. 1 2  Schneider, P. "Malpelo Island the "Mount Everest" of shark and large pelagic diving", *Advanced Diver Magazine Digital*, 2018-01-17 அன்று பார்க்கப்பட்டது
4. ↑  Hogue, C.; Miller, S. (1981), "Entomofauna of Cocos Island, Costa Rica", *Atoll Research Bulletin*, **250**: 1–29
2008-07-28 Mast radiator

வானொலி
------

வானொலி ஒலிபரப்புகள் பல்வேறு அலைவரிசைகளில் ஒலிபரப்பப்படுகின்றன.

அவையாவன 

* சிற்றலை,
* மத்திய அலை,
* நெட்டலை,
* மற்றும் பண்பலை ஆகும்.

சிற்றலைகள்
----------

சிற்றலைகள் 3 மெகா ஹெர்ட்ஸ் முதல் 22 மெகா ஹெர்ட்ஸ் வரை இருக்கும் அலைகள்

மத்திய அலைகள்
-------------

மத்திய அலைகள் 530 கிலோ ஏர்ட்சு முதல் 1600 கிலோ ஏர்ட்சு வரை இருக்கும். நெட்டலைகள் பொதுவாக 5 முதல் 540 கிலோ ஏர்ட்சு இருக்கும். ஏர்ட்சு (Hertz-Hz) என்பது வானொலி மற்றும் மின்னியல் அலைவரிசையினை மெட்ரிக்முறை யில் அளந்திடப் பயன்படும் அலகாகும். ஒரு ஹெர்ட்ஸ் என்பது ஒரு விநாடியில் ஏற்படும் ஒரு சுற்று அல்லது அசைவு.

மத்திய அலை ஒலிபரப்பு
--------------------

மத்திய அலை (MW), வீச்சு மட்டு (Amplitude Modulation-AM) என்றும் அழைக்கப்படும். மத்திய அலைகள் 530 கிலோ ஹெர்ட்ஸ் முதல் 1600 கிலோ ஹெர்ட்ஸ் வரை இருக்கும்.

மத்திய அலை ஒலிபரப்பில் தற்போது தமிழகத்தில் அகில இந்திய வானொலியின் சென்னை1, சென்னை2, சென்னை விவித பாரதி, திருச்சிராப்பள்ளி, கோயம்புத்தூர். மதுரை, திருநெல்வேலி, தூத்துக்குடி (திரைக்கடல் ஆடி வரும் தமிழ் நாதம்) மற்றும் புதுச்சேரி வானொலி நிலையங்கள் ஒலிபரப்பை வழங்கி வருகின்றன. தமிழில் மத்திய அலை ஒலிபரப்புகள் (MW Broadcast) தினந்தோறும் காலை 6.00 மணிமுதல் இரவு 11.00 மணிவரை ஒலிபரப்பப்படுகின்றன.

மத்திய அலை ஒலிபரப்புகள் பண்பலை ஒலிபரப்புகள் போல் குறைந்த பரப்பில் அல்லாது, ஒலிபரப்பப்படும் நிலைய சக்திக்கேற்ப பெரிய பரப்பில் கேட்க இயலும். ஒலிபரப்பு தெளிவாகவும் இருக்கும். சிற்றலை மற்றும் நெட்டலை ஒலிபரப்புகள் தெளிவில்லாமல் இருக்க வாய்ப்புகள் உண்டு. ஆனால் மத்திய அலை ஒலிபரப்பை நமது வானொலிப்பெட்டியை ஒரு குறிப்பிட்ட திசை நோக்கி வைக்க தெளிவான ஒலிபரப்பு கிடைக்கும்.

மேற்கோள்கள்
-----------

1. ↑  கம்ப்யூட்டருக்குப் புதியவரா! ஹெர்ட்ஸ் குறிக்கும் செயல்பாடு, தினமலர். நாள்: ஜூலை 15, 2013.
2. ↑  "காப்பகப்படுத்தப்பட்ட நகல்" (PDF). 2014-02-11 அன்று மூலம் (PDF) பரணிடப்பட்டது. 2017-05-03 அன்று பார்க்கப்பட்டது.

இவற்றையும் காண்க
----------------

* வானொலி அலைகள்
திருவனந்தபுரத்தில் மகாத்மா அய்யங்காளி மண்டபம்
**மகாத்மா அய்யங்காளி மண்டபம்** (*Mahatma Ayyankali Hall*) இந்தியாவின் கேரள மாநிலம் திருவனந்தபுரத்தில் உள்ளது. இந்த நகர அரங்கம் முன்னதாக வி.ஜே.டி மண்டபம் என்ற பெயரால் அழைக்கப்பட்டு வந்தது. 1896 ஆம் ஆண்டில் அப்போதைய இங்கிலாந்து ராணியாக இருந்த விக்டோரியா மகாராணியின் முடிசூட்டு விழாவின் 50 ஆவது ஆண்டு நிறைவை நினைவுகூரும் வகையில், பிரித்தானியப் பேரரசின் அப்போதைய திருவாங்கூர் மன்னராக இருந்த சிறீ மூலம் திருனல் ராம வர்மாவுக்கு  இம்மண்டபம் பரிசாக வழங்கப்பட்டது. 

சமூக சீர்திருத்தவாதியான அய்யங்காளியை கௌரவிப்பதற்காக 2019 ஆம் ஆண்டில் தற்போதைய கேரள முதல்வர் பினராயி விஜயன்  வி.ஜே.டி மண்டபத்தை மறுபெயரிட்டு அழைத்தார். அய்யங்காளியை கௌரவிப்பதற்கு இதைவிட மிகவும் பொருத்தமான வேறுவழிகள் இருக்கின்றன என்று நினைத்த சில வரலாற்றாசிரியர்கள் விமர்சனங்கள் முன்வைத்தனர். சன்னி கபிகாட்டு போன்ற தலித் ஆர்வலர்கள், மண்டபத்தின் மறுபெயரிடுதலை ஆதரித்தனர். ஏனெனில் அய்யங்காளி அதுவரையில் மரியாதைக்குரிய வகையில் கௌரவிக்கப்படவில்லை என்றும், மண்டபத்தின் பெயரை மாற்றுவது அய்யங்காளி மற்றும் ஒட்டுமொத்த தலித் சமூகத்திற்கும் உரிய மரியாதையை அளிக்கும் என்றும் அவர்கள் கருதுகின்றனர். 

இன்று, இந்த மண்டபம் அதன் கட்டடக்கலை மற்றும் கலாச்சார செழுமையைத் தக்க வைத்துக் கொண்டுள்ளது மற்றும் திருவனந்தபுரத்தில் கண்காட்சிகள் மற்றும் கலாச்சார கூட்டங்களுக்கான மிகவும் விரும்பப்படும் மையங்களில் ஒன்றாகவும் திகழ்கிறது.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2018-09-03 அன்று மூலம் பரணிடப்பட்டது. 2021-07-01 அன்று பார்க்கப்பட்டது.
2. ↑
3. ↑  "காப்பகப்படுத்தப்பட்ட நகல்". 2015-10-25 அன்று மூலம் பரணிடப்பட்டது. 2021-07-01 அன்று பார்க்கப்பட்டது.
**தையோகார்பனேட்டு** *(Thiocarbonate)* என்பவை CS3-xOx2− (x = 0, 1, or 2) என்ற பொது வேதி வாய்ப்பாடு கொண்ட எதிர்மின் அயனிகளின் குடும்பத்தைப்பற்றி விவரிப்பவையாகும். இவ்வெதிர்மின் அயனிகளின் கட்டமைப்பை ஒத்த கரிமச்சேர்மங்கள் யாவும் தையோகார்பனேட்டுகள் எனப்படுகின்றன.

கார்பனேட்டு ஈரெதிர்மின் அயனிகளைப் போல தையோகார்பனேட்டுகள் கார்பன் மையங்களைக் கொண்ட சமதளங்களாகும். கார்பன் முதல் கந்தகம் அல்லது ஆக்சிசன் வரையிலான இவற்றின் சராசரி பிணைப்பு வரிசை 1.33 ஆகும். மேலும், இவற்றின் புரோட்டானேற்றம் தொடர்பான சிறப்புக் குறிப்புகள் வழக்கம் போல ஏதுமில்லை. தையோகார்பனேட்டுகள் நல்ல மின்னணு மிகுபொருட்களாகவும் நல்ல ஈனிகளாகவும் செயல்படுகின்றன.

ஒருதையோகார்பனேட்டு
------------------

CO2S2− என்ற வாய்ப்பாடு கொண்ட ஈரெதிர்மின் அயனிகள் ஒருதையோகார்பனேட்டுகள் எனப்படுகின்றன.இவை C2v சீரொழுங்குடன் காணப்படுகின்றன. தையோபாசுசீனை நீராற்பகுத்து அல்லது கார்பனைல் சல்பைடுடன் ஒரு காரத்தைச் சேர்த்து வினைபுரியச் செய்யும் போது ஒருதையோகார்பனேட்டு தோன்றுகிறது.

COS + 2 NaOH → Na2CO2S + H2O

இருதையோகார்பனேட்டு
------------------

COS22− என்ற வாய்ப்பாடு கொண்ட ஈரெதிர்மின் அயனிகள் இருதையோகார்பனேட்டுகள் எனப்படுகின்றன. இவையும் C2v சீரொழுங்குடன் காணப்படுகின்றன. கார்பன் இருசல்பைடுடன் ஒரு காரத்தின் நீர்க்கரைசலை வினைபுரியச் செய்யும் போது இருதையோகார்பனேட்டுகள் தோன்றுகின்றன.

CS2 + 2 NaOH → Na2COS2 + H2O
அனேகமாக பெரும்பாலான முக்கிய இருதையோகார்பனேட்டுகள் யாவும் கரிமச் சேர்மங்களின் வழிப்பொருட்களாகவே உள்ளன. சேந்தேட்டுகள் என்பவை கரிமகந்தகச் சேர்மங்களாகும். இவற்றை கார்பன் இருசல்பைடுடன் ஆல்காக்சைடுகளை வினைபுரியச் செய்வதன் மூலமாகத் தயாரிக்கலாம்.
(RS)2CO என்ற வாய்ப்பாட்டைக் கொண்ட நடுநிலை இருதையோகார்பனேட்டுகளும் அறியப்படுகின்றன. இவை பெரும்பாலும் அவற்றுடன் தொடர்புடைய முத்தையோகார்பனேட்டுகளை நீராற்பகுப்பு செய்து தயாரிக்கப்படுகின்றன.உதாரணம்: நான்குதையாபென்டலீன்டையோனில் இரண்டு இருதையோகார்பனேட்டு குழுக்கள் உள்ளன.

முத்தையோகார்பனேட்டு
-------------------

CS32− என்ற வாய்ப்பாடு கொண்ட ஈரெதிர்மின் அயனி முத்தையோகார்பனேட்டு எனப்படுகிறது. இது D3h சீரொழுங்குடன் காணப்படுகின்றன. ஆதார கந்தகத்துடன் கார்பன் இருசல்பைடு சேர்த்து வினைபுரியச் செய்வதன் மூலம் இதைத் தயாரிக்கலாம்:

CS2 + 2 NaSH → Na2CS3 + H2S

பெர்தையோகார்பனேட்டு
-------------------

CS42− என்ற வாய்ப்பாடு கொண்ட ஈரெதிர்மின் அயனி பெர்தையோகார்பனேட்டு எனப்படுகிறது. முத்தையோகார்பனேட்டுடன் கந்தகத்தைச் சேர்ப்பதன் மூலம் இதைத் தயாரிக்கலாம். இச்சேர்மத்தில் ஒரு கந்தகம் - கந்தகம் பிணைப்பு காணப்படுகிறது.  

பெர்தையோகார்பானிக் அமிலம் அல்லது நான்குதையோகார்பானிக் அமிலம் , சிஏஎசு எண்#13074-70-9[4])) இதுவரையில் தூய்மையான நிலையில் தொகுக்கப்பட்டதில்லை ஆனால், அடர் பழுப்புநிற கரைசலாகத் தயாரிக்கப்பட்டுள்ளது.

மேற்கோள்கள்
-----------

1. ↑  Holleman, A. F.; Wiberg, E. "Inorganic Chemistry" Academic Press: San Diego, 2001. ISBN 0-12-352651-5.
2. ↑  R. E. Strube (1963). "Trithiocarbodiglycolic Acid". *Organic Syntheses*. . ; *Collective Volume*, **4**, p. 967(a procedure for synthesis of K2CS3
3. ↑  Sodium perthiocarbonate o PubChem
4. ↑  "காப்பகப்படுத்தப்பட்ட நகல்". 2014-06-07 அன்று மூலம் பரணிடப்பட்டது. 2015-09-29 அன்று பார்க்கப்பட்டது.
5. ↑
செம்புலம்
**செம்புலப்பெயல்நீரார்** அல்லது **செம்புலப் பெயனீரார்** ஒரு சங்க காலப் புலவர். இவரது பாடல் ஒன்றே ஒன்று உள்ளது. அது குறுந்தொகை 40 எண்ணுள்ள பாடல்.

புலவர் பெயர்
------------

செம்புலப் பெயனீரார் என்பவர் சங்கப் புலவர்களில் ஒருவர். குறுந்தொகையில் பாடல் தொடர்களால் பெயர் பெற்ற பதினெட்டுப் புலவர்கள் உளர். அப்புலவர்களுள் தாம் பாடிய உவமையால் பெயர் பெற்ற புலவர்களின் எண்ணிக்கை பதின்மூன்று ஆகும். செம்புலப் பெயனீரார் அவ்வகையில் பெயர் பெற்ற புலவராவர். செம்புலப் பெயனீராரின் பாடலாகக் குறுந்தொகையின் நாற்பதாம் பாடல் ஒன்று மட்டுமே தற்போது அறியப்பட்டுள்ளது1. வேறு பாடல்கள் ஏதும் அவரால் பாடப்பட்டனவா என்பதைத் தற்போது அறிய இயலவில்லை. இவரது பாடலில் "செம்புலப் பெயல்நீர்" என்னும் தொடர் வருகிறது. எட்டுத்தொகை தொகுப்பு குறுந்தொகை நூலைத் தொகுத்தவர், இவரது இயற்பெயர் தெரியாத நிலையில், இவருக்குச் "செம்புலப்பெயல்நீரார்" என்னும் பெயரைச் சூட்டியுள்ளார்.

பாடல்
-----

யாயும் ஞாயும் யாரா கியரோ
எந்தையும் நுந்தையும் எம்முறைக் கேளிர்
யானும் நீயும் எவ்வழி அறிதும்
செம்புலப் பெயல்நீர் போல
அன்புடை நெஞ்சம் தாம் கலந்தனவே.

செய்தி
------

பாடலின் கூற்று: இயற்கைப் புணர்ச்சி புணர்ந்த பின்னர், பிரிவரெனக் கருதி அஞ்சிய தலைமகள் குறிப்பு வேறுபாடு கண்டு தலைமகன் கூறியது.2

யாய் - என் தாய்.
ஞாய் - உன் தாய்.
எந்தை - என் தந்தை.
நுந்தை - உன் தந்தை.
செம்புலம் - செம்மண் நிலம் என்பார் உ.வே.சாமிநாதர்3. பாலை நிலம் என்பார் மு. சண்முகம்4. குறிஞ்சி நிலம் என்பார் ஆ. மணி5 
பெயனீர் - மழைநீர்.

என்னுடைய தாயும் உன்னுடைய தாயும் உறவினர்களல்லர். என்னுடைய தந்தையும் உன்னுடைய தந்தையும் எவ்வகையிலும் உறவினரல்லர். நானும் நீயும் கூட ஒருவரையொருவர் முன்னர் அறிந்ததில்லை என்றாலும் கூட, நம் நெஞ்சம் செம்புலத்திற் பெய்த நீர் போலக் கலந்து விட்டது. எனவே நான் உன்னைப் பிரிவேன் என வருந்த வேண்டாம் எனத் தலைவன் தலைவியைத் தேற்றுகின்றான்.

### செம்புலப் பெயல்நீர்

**செம்புலம் என்பது செம்மை செய்து சமனாக்கிப் பண்படுத்தப்பட்ட வயல்**. வயலில் பெய்த மழைநீர் (வரப்பால் தடுத்து நிறுத்தப்பட்டு) வயலுக்குள் ஊறுவது போல் (பயிருக்குப் பயன்படுவது போல்) மண்ணும் ஈரமுமாகக் கலந்துவிட்டனவே! என்கிறான் தலைவன் தலைவியிடம்.
நிலத்தின் **நிறமும், சுவையும், மணமும்** மழைநீருக்குள் கலந்துவிடுவது போல் உள்ளங்கள் கலந்துவிட்டனவாம்.
தலைவன் நெஞ்சம், தலைவி நெஞ்சம் ஆகிய இவற்றில் ஒன்று மழை என்றால் மற்றொன்று வயல்.
#### கலப்புமணம்

சங்ககாலத்தில் உள்ளங்கள் ஒன்றுபட்ட உறவுத் திருமணம் குலம் பார்க்காத கலப்புத் திருமணமாக இருந்தது என்பதை எடுத்துக்காட்டும சான்றுகளில் இப்பாடல் முதன்மையானது

அடிக்குறிப்புக்கள்
------------------

1. உ.வே. சாமிநாதர் (உரை.ஆ.). 1983. குறுந்தொகை. அண்ணாமலைப் பல்கலைக் கழகம். ப. ௧௩௮.
2. மேலது. ப. 101.
3. மேலது. ப. 101.
4. மு. சண்முகம்(பதி.ஆ.) 1994. குறுந்தொகை. தமிழ்ப்பல்கலைக் கழகம். ப. 43.
5. ஆ. மணி (க.ஆ.). 2011சனவரி - மார்ச்சு. புதிய பனுவல் - பன்னாட்டு ஆய்விதழ். ப. 39 – 47.
ISSN : 0975 – 573X.
செந்நிறக் களிமண்
**செந்நிறக் களிமண்** (*laterite*) இதை **செம்புரைக்கல்**, **செம்பாறாங்கல்**, **சிவப்பு கப்பிக்கல்** என்றும் அழைப்பர். பாறைகளில் இரும்பு, அலுமினியம் உள்ளிட்ட தாதுக்கள் அதிகமாக இருக்கும். இரும்பு ஆக்சைடு அதிகளவில் இருப்பதால் மண்ணின் நிறம் சிவப்பாக இருக்கிறது. இவற்றில் இருந்து அலுமினியம் தாதுக்களை பெறலாம். இந்த மண்ணில் இருந்து நிக்கல் எடுப்பர். இந்த செம்புரைக்கல் இந்தியாவில் பல்வேறு மாநிலங்களில் பரவலாக கிடைக்கிறது. குறிப்பாக, மலைவாழ் பகுதிகளில் இந்தக் கற்கள் அதிகம் காணப்படுகின்றன. தமிழகத்தில் நீலகிரி, பழநி, கொடைக்கானல், ஏற்காடு, கொல்லிமலை என மலைப் பிரதேசங்களில் இந்தக் கல்லைப் பார்க்கலாம். சமவெளிப் பகுதியான தஞ்சை மாவட்டத்தில் உள்ள வல்லம் பகுதியிலும் இந்தக் கல் உள்ளது.

இந்தக் செம்புக்காரைக் கல்லை கனசெவ்வக வடிவில் வெட்டி எடுத்து தமிழகத்தின் சில பகுதிகளிலும், கேரளம், கர்நாடக போன்ற மாநிலங்களிலும் வீடுகள், சுற்றுச்சுவர்கள் போன்றவற்றைக் கட்ட பயன்படுத்துகின்றனர். இது மிகவும் கடினமான கல். ஈரத்தன்மையோடு இருக்கும்போது மட்டுமே இந்தக் கல்லை வெட்டி எடுப்பர். இந்தக் கல்லில் நுண் துளைகள் ஏராளமாக இருக்கும். எனவே, இந்தக் கல்லைக் கொண்டு கட்டப்பட்ட வீடுகளில் கோடைக் காலத்தில் வெயிலின் தாக்கம் குறைவாக இருக்கும். இக்கல்லைக கொண்டு கட்டப்பட்ட வீடுகளின் வெளிப்புறத்தில் பெரும்பாலும் பூச்சுவேலை செய்வது கிடையாது.

மேற்கோள்கள் =
=============

1. ↑  மிது கார்த்தி (13 சனவரி 2018). "அந்தக் காலக் கட்டுமானக் கல்!". *கட்டுரை*. தி இந்து தமிழ். 13 சனவரி 2018 அன்று பார்க்கப்பட்டது.
18ம் நூற்றாண்டின் சீன குயிங் பேரரசைச் சார்ந்த ஒரு சுட்டாங்கற் பாண்டம்
 சுட்டாங்கற்களால் வெப்பக்காப்பு செய்யப்பட்ட சுடுகலன்.
**சுட்டாங்கல்** அல்லது **பீங்கான்** (*ceramic*) ஒரு மாழையல்லாத கனிமச் சேர்மத்தாலான திடப் பொருளாகும். இது மிகுதியான வெப்பப்படுத்தல் மற்றும் தொடர்ச்சியான குளிர்வித்தல் வினையால் செய்யப்படுகிறது. சுட்டாங்கல் பொருட்கள் படிக மற்றும் குறைபடிக அமைப்பு (எ.கா. பீங்கான்) கொண்டவையாகவோ அல்லது துகளமைப்பு (எ.கா. ஆடிகள்) கொண்டவையாகவோ இருக்கக் கூடும்.

மிகப் பழமையான சுட்டாங்கற்கள், களிமண்ணால் செய்யப்பட்ட மண்பாண்டங்கள் ஆகும். இவை நெருப்பினால் சுட்டு உறுதிப்படுத்தப்பட்டன. தற்காலங்களில், சுட்டாங்கற்கள் வீட்டு பயன்பாட்டு பொருட்கள் மற்றும் கட்டுமானப் பொருட்கள் செய்வதற்கு பெரிதும் பயன்படுத்தப்படுகின்றன. இருபதாம் நூற்றாண்டில் சுட்டாங்கற்களை பல புதிய துறைகளில் பயன்படுத்தத் துவங்கினர். எடுத்துக்காட்டாக, இவை மேம்பட்ட சுட்டாங்கல் பொறியியலிலும், குறைமின்கடத்திகள் செய்வதற்கும் பயன்படுகின்றன.

சுட்டு செய்யப்படுவதன் பொருட்டு சுட்டாங்கல் எனப் பெயர்பெற்ற இவை ஆங்கிலத்தில் செராமிக்ஸ் (ஆங்கிலம்:Ceramics) என அழைக்கப்படுகின்றன.

மேற்கோள்கள்
-----------
**தமிழக அரசின் இலக்கிய விருதுகள்** என்பது தமிழக அரசின் சார்பில் இலக்கிய வளர்ச்சி, தமிழ் மொழி மற்றும் தமிழ் சமுதாயத்துக்கு தொண்டு செய்தவர்களை தேர்ந்தெடுத்து கொடுக்கப்படும் விருதுகளாகும்.

விருதுகளின் பட்டியல்
--------------------

இவ்விருதானது ஒரு லட்சத்துக்கான காசோலை, ஒரு சவரன் தங்கப்பதக்கம் மற்றும் சான்றிதழ் ஆகியவற்றை உடையது. 

1. திருவள்ளுவர் விருது
2. தந்தை பெரியார் விருது
3. அண்ணல் அம்பேத்கர் விருது
4. பேரறிஞர் அண்ணா விருது
5. பெருந்தலைவர் காமராசர் விருது
6. மகாகவி பாரதியார் விருது
7. பாவேந்தர் பாரதிதாசன் விருது
8. தமிழ்த்தென்றல் திரு. வி. க விருது
9. முத்தமிழ்க் காவலர் கி. ஆ. பெ.விசுவநாதம் விருது

சித்திரை தமிழ்ப் புத்தாண்டு விருதுகள்
-------------------------------------

தமிழக அரசு சித்திரை தமிழ்ப் புத்தாண்டு தினத்தன்று தமிழ் இலக்கிய வளர்ச்சிக்கு பங்காற்றிய அறிஞர்களே தேர்வு செய்து விருது வழங்குகிறது.

சித்திரை தமிழ்ப் புத்தாண்டு விருது ரூபாய் ஒரு லட்சம் பரிசு தொகையும், ஒரு சவரன் தங்க பதக்கமும் கொண்டது. 

1. தமிழ்த்தாய் விருது
2. கபிலர் விருது
3. உ.வே.சா விருது
4. கம்பர் விருது
5. சொல்லின் செல்வர் விருது
6. ஜி.யு.போப் விருது
7. உமறுப்புலவர் விருது
8. இளங்கோவடிகள் விருது
9. அம்மா இலக்கிய விருது

தமிழ்த்தாய் விருது ஆண்டுதோறும் ஒரு அமைப்பினை தேர்ந்தெடுத்து வழங்கப்படுகிறது. அதனால் அந்த அமைப்பிற்கு ரூபாய் ஐந்து லட்சமும் கேடயமும் தரப்படுகிறது.

உலக தமிழ்ச் சங்க விருதுகள்
--------------------------

* இலக்கிய விருது
* இலக்கண விருது
* மொழியியல் விருது

தமிழ்ச்செம்மல் விருது
---------------------

தமிழ்ச்செம்மல் விருது என்பது தமிழ்நாடு அரசால் வழங்கப்படும் விருதாகும். இந்த விருதிற்கு மாவட்டத்திற்கு ஒரு அறிஞர் தேர்வு செய்யப்படுகிறார்.இவ்விருது இருபத்து ஐந்தாயிரம் ரூபாயும், பாராட்டுரையும் கொண்டதாகும்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2018-04-18 அன்று மூலம் பரணிடப்பட்டது. 2019-02-01 அன்று பார்க்கப்பட்டது.
2. ↑
3. ↑